બેન્કલોન ડિફોલ્ટર લિસ્ટ સાર્વજનિક રીતે બહાર ન પાડવા પર સેન્ટ્રલ ઇન્ફર્મેશન કમિશન (સીઆઇસી)એ આરબીઆઇના ગવર્નર ઉર્જિત પટેલને કારણ જણાવો નોટિસ પાઠવી છે. સીઆઇસીએ પ્રધાનમંત્રી કાર્યાલય, નાણાં ખાતું અને આરબીઆઇને ફસાયેલા બેન્ક લોનના દેવા પર પૂર્વ ગવર્નર રઘુરામ રાજનના પત્રને જાહેર કરવા જણાવ્યું હતું. કેન્દ્ર સરકારે આ મામલે અત્યાર સુધી કોઇ પણ પ્રકારની પ્રતિક્રિયા આપી નથી, પરંતુ કોર્પોરેટ સચિવ ઇંજેતી શ્રીનિવાસે પ્રતિક્રિયા આપતા જણાવ્યું કે બેન્ક લોન ડિફોલ્ટર લિસ્ટને જાહેર કરવામાં કોઇ પણ સમસ્યા ન હોવી જોઇએ.